Nos Johannes Comes Burgundiæ, Dominúsque Salinensis, universis  singulis præsentibus præteritis  futuris, salutem  notitiam rei gestæ. Justum est,  rationi, atque misericordiæ operibus consonum, ibi manum adjutricem porrigere largiorem, ubi cultus divinus augmentatur,  Religionis favor, atque personarum Deo servientium numerus ampliatur. Indè est quòd cùm in puram  perpetuam elemosinam dederimus  concesserimus Deo,  prioratui sancti Cornelii castri nostri de Stellâ, monasterio Trenorchiensi subjecto, vigenti libras stephanenses annuas, in baderna nostra Ledonensi, quæ dicitur baderna Elemosinarum, singulis annis percipiendas: dederimus etiam in divinæ laudis augmentum,  fervorem religionis ampliandum; nec-non pro remedio animæ nostræ,  Lorete uxoris nostræ,  antecessorum nostrorum præfato prioratui S. Cornelii, Priori  Fratribus ibidem Deo servientibus constitutis  constituendis, quatuor sarcinas salis in prædicto baderna à Priore  Fratribus prædicti prioratûs, cum prædictis vigenti libris à nobis eisdem concessis annis singulis, ante omnes alias elemosinas nostras quibúsque personis vel locis in dicta baderna concessa vel concedendas, in perpetuum percipiendas. Item cùm dederimus  concesserimus in perpetuum Priori  Fratribus prædicti prioratûs, decem modios vini ad mensuram Castri-Karoli, in vineis nostris de Stella singulis annis in posterum capiendos,  levari habendos, salvis decimis vinearum nostrarum sitarum juxtà  propè Stellam, in Parochiâ S. Cornelli: quas decimas volumus  concedimus à Priore de S. Cornelio,  à monachis ibidem Deo servientibus, de cætero in perpetuum levari, percipi  haberi, prout dictus Prior antè præfatas donationes decimas in aliis locis dictæ Parochiæ percipere consueverat  debebat. Nos inspecta utilitate dicti prioratus,  cupientes conditionem ipsius facere meliorem, nec-non statum ipsius in melius reformare, de voluntate  requisitione Prioris S. Cornelii,  monachorum ibidem constitutorum, nec-non laude  assensu religiosorum virorum Hugonis Abbatis Trenorchiensis,  totius ejusdem loci Conventus, quibus dictus prioratus dignoscitur esse subjectus, in recompensationem  permutationem supradictorum decem modiorum vini,  septem librarum stephanensium tollendarum vel deducendarum de supradictis vigenti libris; dedimus donatione irrevocabili inter vivos, concessimus, assignavimus, tradidimus, remisimus  quittavimus in puram  perpetuam elemosinam Deo  prioratui S. Cornelii, Priori  Fratribus ibidem Deo servientibus constitutis  constituendis vineam nostram dictam de Froit-cul, sitam juxtà montem quæ dicitur Monsmoreins, cùm terrâ contiguâ desuper dictæ vineæ, quæ se extendit usque ad metas positas de mandato nostro ad modum longitudinis vineæ supradictæ. Assedimus etiam, assignavimus  tradidimus prædicti Priori  Fratribus alias tresdecim libras residuas de supradictis vigenti libris super pedagio nostro d’Arlay ab ipsis in perpetuum percipiendis annis singulis, levandas  habendas. Quæ verò si forsitan ob aliquod infortunium super dicto pedagio non possent levari vel haberi, volumus  præcipimus, quòd in taillia quam habemus super homines in dictâ villâ d’Arlay leventur, percipiantur,  habeantur, ab ipsis Priore  Fratribus S. Cornelii, ut supradictum est, habendæ  possidendæ. Quam quidem vineam, terram,  supradictas tresdecim libras, prædictis Priori  Fratribus ibidem constitutis  constituendis, pro nobis  hæredibus nostris bona fide contra omnes promisimus defendere  garantire. Pro quibus scilicet vinea, terra,  dictis tresdecim libris, nos  hæredes nostros in perpetuum prænominati Prior  Monachi, de laude  assensu dicti Hugonis Abbatis Trenorchiensis,  totius ejusdem loci Conventus, de supradictis decem modiis vini,  de dictis viginti libris contractum permutationis ex certa scientia celebrantes, penitùs quittaverunt: supradictis quatuor sarcinis salis habendis  percipiendis quolibet anno, à dictis Priore  Fratribus in baderna nostra Ledonensi, sicut superiùs est expressum. In recompensationem autem omnium supradictorum, voluerunt  promiserunt nobis bona fide viri religiosi Hugo Abbas Trenorchiensis, totúsque Conventus ejusdem loci, quibus dictus Prioratus dignoscitur subesse, in dicto prioratu quatuor Monachos ibidem Deo servientes  residentes constituere, pro laude Dei exaltanda,  divino officio ampliando. Item dederunt  concesserunt nobis in perpetuum,  hæredibus nostris, prædicti Abbas  Conventus quamdam vineam sitam juxta clausum nostrum de S. Cornelio, à nobis  hæredibus nostris in perpetuum possidendam: salva decima dictorum Monachorum, quam in ea volumus eos percipere  habere, prout superiùs est expressum. Tenentur autem prædicti Abbas  Conventus in die obitus nostri celebrare solemniter annis singulis anniversarium nostrum in Monasterio Trenorchiensi,  in dicto Prioratu, pro remedio animæ nostræ,  Loretæ Comitissæ uxoris nostræ,  omnium aliorum antecessorum nostrorum,  facere pro nobis, quanto pro monacho defuncto in Monasterio Trenorchiensi fieri consuevit. Nos autem quando prædicta omnia præfato prioratui contulimus, talem conditionem apposuimus, quòd dicti Abbas  Conventus, vel Prior ibidem pro tempore constituendus, prædictas res eisdem à nobis concessas, vel in futurum à nobis concedendas, non vendent, non donabunt, non obligabunt, nec alio quocumque modo à prædicto prioratu alienabunt, vel etiam aliis usibus applicabunt. In cujus rei robur  memoriam, ad confirmationem rerum prædictarum in perpetuum faciendam, dictis Abbati  Conventui præsentes Litteras tradidimus sigilli nostri munimine roboratas. Actum anno Domini M. CC. sexagesimo quarto mense Martii.